*APSTIPRINĀTS:*

*ar iepirkuma komisijas 2023.gada 28.marta*

*sēdes protokolu Nr.3*

**Valsts akciju sabiedrības “Latvijas dzelzceļš”**

**Sarunu procedūra ar publikāciju**

**„Motoreļļas Robust Diesel 40 piegāde SIA “LDZ ritošā sastāva serviss”**

**(iepirkuma id.Nr. LDZ 2023/67-SPA)**

**SKAIDROJUMS Nr.2**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | SIA “LDZ ritošā sastāva serviss” ir publicējis iepirkumu Nr. id.Nr. LDZ 2023/67-SPASIA, kura nolikumā ir prasīts piegādāt Motoreļļu Robust Diesel 40. (saite uz publikāciju - <https://www.ldz.lv/lv/sarunu-proced%C5%ABra-ar-publik%C4%81ciju-%E2%80%9Cmotore%C4%BC%C4%BCas-robust-diesel-40-pieg%C4%81de-sia-%E2%80%9Cldz-rito%C5%A1%C4%81-sast%C4%81va-serviss>).Savukārt Skaidrojumā Nr.1, kurš publicēts pie šī paša iepirkuma, ir norādīts, ka *„Pasūtītājs skaidro, ka lai nodrošinātu motoreļļas tehnisko savietojamību ar pašreiz lietoto motoreļļu Robust Diesel 40 un tās atbilstību dīzeļdzinēju 2A-5D49, K6S310DR, 14D40, 10D100 ekspluatācijas prasībām, ekvivalents nav pieļaujams. Robust Diesel 40 tiek ražots arī ES.* *https://view.officeapps.live.com/op/view.aspx?src=https%3A%2F%2Fwww.ldz.lv%2Fsites%2Fdefault%2Ffiles%2Fiepirkumi%2FSkaidrojums%2520Nr.1\_48.docx&wdOrigin=BROWSELINK*Informēju, ka šis konkrētais produkts ir pilnībā standartizēta SAE 40 (saskaņā ar SAE J-300 standartu) API CF klasifikācijas (saskaņā ar API standartu) dzinēju eļļa, kura ir ieviesta jau 1994.gadā un šādu produktu ražo gandrīz katrs eļļu vai smērvielu ražotājs.Tāpat skaidroju, ka eksistē vairāki, starptautiski atzīti eļļu jaucamības testi, piemēram, ASTM D6922 un citi, kurus izmanto gadījumos, ja pasūtītājs vēlas papildus pārliecināties par dzinēju eļļu savietojamību un kādus pieprasa arī citi Latvijas valsts uzņēmumi, gadījumos, ja netiek piegādāts viena un tā paša ražotāja produkts. Robust Diesel 40 ir ražotāja MOL Lubricants produkts un šo ražotāju Latvijā pārstāv tikai viens uzņēmums, līdz ar to šī sarunu procedūra faktiski ir piegādātāju loka ierobežošana līdz vienam pretendentam.Lūdzu izvērtēt vai šīs sarunu procedūras specifikācija nav sagatavota vienam konkrētam piegādātājam, tādējādi apzināti ierobežojot pretendentu loku. | Pasūtītājs skaidro, ka iepriekš dīzeļdzinējos *2A-5D49, K6S310DR, 14D40, 10D100* tika izmantotas motoreļļas M14 D2, M14V2, taču, ņemot vērā, ka šo motoreļļu ražotājiem ir piemērotas Eiropas Savienības vai Ziemeļatlantijas līguma organizācijas dalībvalsts noteiktās sankcijas, 2022. gadā tika organizēta iepirkuma procedūra nolūkā atrast saderīgus ekvivalentus minēto eļļu papildināšanai un aizvietošanai. Iepirkuma rezultātā par atbilstošu tika atzīts produkts - motoreļļa MOL Robust Diesel 40, līdz ar to 2022.gadā tika uzsākta pakāpeniska eļļu M14 D2 un M14V2 aizvietošana ar MOL Robust Diesel 40 eļļu. Pašlaik, pārejas periodā, ekspluatēto lokomotīvju eļļošanas sistēmas ir uzpildītas ar MOL Robust Diesel 40 vai MOL Robust Diesel 40 un M14D2 sajaukumu vai MOL Robust Diesel 40 un M14V2 sajaukumu.Pasūtītājs norāda, ka ir tehnoloģiski bīstami lokomotīvju eļļas sistēmu papildināt ar trešā veida motoreļļu, kas var izraisīt lokomotīvju dīzeļdzinēju bojājumus un zaudējumus.Tādējādi, šobrīd tiek plānots pilnībā pabeigt Robust Diesel 40 motoreļļas nomaiņas pārejas periodu, lai pēc tam būtu iespējams izmantot arī citus SAE 40 eļļas ekvivalentus.Ņemot vērā iepriekš minēto, iepirkuma tehniskā specifikācija netiks mainīta.  |